**171/2018. (IX.25.) határozat 2. melléklete:**

**INTÉZKEDÉSI TERV**

**– MartonSport Nonprofit Kft. ügyvezetésének tett javaslatok –**

**„Az önkormányzatok többségi tulajdonában lévő gazdasági társaságok gazdálkodásának ellenőrzése - MartonSport Nonprofit Korlátolt Felelősségű Társaság” tárgyú ÁSZ ellenőrzéshez**

|  |  |  |  |  |  |  |
| --- | --- | --- | --- | --- | --- | --- |
|  | **ÁSZ Megállapítás** | **ÁSZ Javaslat** | **Intézkedés** | **Határidő** | **Felelős** | **Megjegyzés** |
| 1. | a./ A Társaság a Leltározási szabályzatban a Számv. tv. 69. § (3) bekezdés előírásai ellenére nem határozta meg a leltározás gyakoriságának időszakát.  b./ A Pénzkezelési szabályzatban a Társaság a Számv. tv 14. § (8) bekezdésében előírtak ellenére nem rendelkezett a készpénzállományt érintő pénzmozgások eljárási rendjéről.  c./ A Társaság 2016. október 11-től közhasznú jogállású volt, a Számlarend 2016. október 11-től nem felelt meg a Számv. tv. 161. § (2) bekezdés a)-b) pontjaiban előírtaknak, mivel nem tartalmazta minden alkalmazásra kijelölt  számla számjelét és megnevezését, a számla tartalmát, továbbá a  számla értéke növekedésének, csökkenésének jogcímeit, a számlát érintő gazdasági eseményeket, azok más számlákkal való kapcsolatát. | Intézkedjen a számviteli szabályzatok Számv. tv. előírásainak megfelelő módosításáról | a./ A leltározási szabályzat kiegészítése megtörtént. A szabályzat a leltározási gyakoriságot „évenként” írja elő. További intézkedést nem igényel.  b./ A pénzkezelési szabályzat módosításra került: 3.6. pontja kiegészítésre, átfogalmazásra került.  c./ A könyvelőprogramban egyértelműen a Számviteli törvénynek megfelelően történik a számlakezelés, az ÁSZ vizsgálat a számlarend vonatkozásában időben csak a 2016. január 1-ei állapotra terjedt ki, teljes képet a 2016-os év esetén a 2016. október 11. utáni állapot bekérése adott volna, mely alapján további intézkedés nem szükséges. | Teljesítve | ügyvezető |  |
| 2. | 2014. évben a Számv. tv. 153. § (1) és 154. § (1) bekezdésében előírtak  ellenére nem az alapító által elfogadott egyszerűsített éves beszámolót tette közzé és helyezte letétbe, a 2014. évi egyszerűsített éves beszámoló aláírására a letétbe helyezés és a közzététel után került sor. | Intézkedjen az egyszerűsített éves beszámoló Számv. tv. előírásainak  megfelelő közzétételéről és letétbe helyezéséről. | A társaság 2015-től kezdődően a számviteli tv.-nek megfelelően helyezi letétbe a beszámolókat, melyre nézve a letétbe helyezést végző könyvelő írásbeli utasítást kapott az észrevétel betartására.  További intézkedést nem igényel. | 2014-es hiány  2015-től teljesítve | ügyvezető | 2014-ben történt hiányt (alapítói elfogadó határozat nem került csatolásra) az Igazságügyi Minisztérium rendszerében utólag módosítani nem lehetséges. |
| 3. | A Társaság az Info tv. 37. § (1) bekezdésben  és az 1. mellékletében szereplő általános közzétételi listában meghatározott  adatok közül a II. Tevékenységre, működésre vonatkozó adatok 5. pontjában előírt, a közfeladatot ellátó szerv által nyújtott vagy költségvetéséből finanszírozott közszolgáltatások megnevezését, tartalmát, a közszolgáltatások  igénybevételének rendjét, a közszolgáltatásért fizetendő díj  mértékét, az abból adott kedvezményeket, a II.13. pontja alapján a közérdekű  adatok megismerésére irányuló igények intézésének rendjét, az illetékes szervezeti egység nevét, elérhetőségét, III. Gazdálkodási adatok 2.  pontja szerinti a közfeladatot ellátó szervnél foglalkoztatottak létszámára  és személyi juttatásaira vonatkozó összesített adatokat, illetve összesítve a vezetők és vezető tisztségviselők költségtérítésére, az egyéb alkalmazottaknak nyújtott juttatások fajtájára és mértékére vonatkozó adatok közzétételének a honlapján nem tett eleget. | Intézkedjen a közzétételi kötelezettségének teljesítéséről az Info tv. előírásainak megfelelően. | **A még hiányzó közérdekű adatok meghatározásáról, pontos megfogalmazásáról és a társaság honlapján való feltüntetéséről a jogszabályoknak megfelelően gondoskodni kell!** | **2018. 09.30.** | **ügyvezető** | Korábban a honlapunkon nem teljes körűen kerültek feltüntetésre a közérdekű adatok. (Pl. Éves beszámoló) |
| 4. | A Számv. tv. 167. § (1) bekezdés h) pont előírásai ellenére  a könyvviteli elszámolást közvetlenül alátámasztó bizonylatok nem,  vagy nem megfelelően tartalmazták a könyvelés módjára, az érintett  könyvviteli számlákra történő hivatkozást. | Intézkedjen a bevételek és a ráfordítások Számv. tv előírásainak megfelelő elszámolása érdekében. | A számlákkal kapcsolatban megfogalmazott észrevétel intézkedést nem igényel, mert a számviteli törvény szabályainak megfelelően történt és történik a feldolgozás, téves adatszolgáltatás alapján nem a végleges számlakép került ellenőrzésre, intézkedés nem szükséges. | Teljesítve | ügyvezető | A vizsgálat során – egy félreértésből adódóan – az ÁSZ nem a véglegesített formájú számlákat ellenőrizte. |
| 5. | A személyi jellegű ráfordítások  elszámolásánál a Számv. tv. 165. § (1)-(2) bekezdése előírásai ellenére a  gazdasági esemény számviteli elszámolását (nyilvántartását) számviteli bizonylattal  – megbízási, illetve munkaszerződéssel, teljesítésigazolással,  vagy a számfejtés alapját képező fizetési jegyzékkel – nem minden esetben  támasztották alá. | Intézkedjen a személyi jellegű ráfordítások Számv. tv. előírásainak  megfelelő elszámolása érdekében. | A személyi jellegű ráfordítások kifizetésével foglalkozó kollégák figyelmét fel kell hívni az Sztv. 165 par. (1) és (2) bekezdésének betartására! | Teljesítve | ügyvezető | A jelentés szövegezése nem tartalmazza a korábbi pontos hiány leírását. |
| 6. | AZ EGYES SZOLGÁLTATÁSOK DÍJAINAK megállapítása rendjét a Társaság nem szabályozta, a Közszolgáltatási keretszerződés IV.12. pontjában előírt, a közfeladat tekintetében a tevékenységre vonatkozó fajlagos költségeket nem határozta meg. | Intézkedjen az egyes szolgáltatási díjak megállapítása rendjének szabályozásáról a Közszolgáltatási keretszerződésben foglaltaknak megfelelően. | **A közfeladatokra vonatkozó szolgáltatási díjak megállapítását szabályzatba kell foglalni!** | **2018.10.31.** | **ügyvezető** | Bérleti díj táblázat nem elegendő, szabályzat szükséges |
| 7. | AZ EGYES SZOLGÁLTATÁSOK DÍJAINAK megállapítása rendjét a Társaság nem szabályozta, a IV.3. pontban előírtak ellenére az egyes szolgáltatások díjainak megállapításakor az egyes tevékenységek önköltségét nem határozta meg. | Intézkedjen a közfeladat tekintetében a tevékenységre vonatkozó fajlagos költségek meghatározásáról a Közszolgáltatási szerződésben foglaltaknak megfelelően. | **A közfeladatokra vonatkozó önköltség számítás elkészítése szükséges!** | **2018.10.31.** | **ügyvezető** | Önköltség számítás szabályzat megalkotására NEM vagyunk kötelezettek, de a bérleti díjak meghatározásának alátámasztására az önköltség számítást el kell végezni. |
| 8. | A Társaság egyszerűsített éves beszámolói nem feleltek meg a Számv. tv. 4. § (1)-(2) bekezdésének, nem nyújtottak valós képet a Társaság vagyonáról, mivel a mérleg tételeit a Számv. tv.-ben előírtaknak megfelelő leltárral nem támasztották alá. | Intézkedjen az egyszerűsített éves beszámoló mérlegének Számv. tv.-ben előírtaknak megfelelő leltárral történő alátámasztásáról. | A beszámoló elkészítéséért felelős a Társaság éves beszámolóit a jogszabályoknak megfelelően készítse el a jövőben, leltárral alátámasztva, melynek érdekében utasítani szükséges az érintett kollégát, illetőleg ellenőrizni a folyamatot, de jelenleg intézkedést nem igényel. | Teljesítve | ügyvezető | Az első körös adatszolgálatásból kimaradt a leltári alátámasztás, holott rendelkeztünk vele. Összesítő leltár került elküldésre, nem a részletes. |
| 9. | A Számv. tv. 69. § (3) bekezdésében foglaltak ellenére a Társaság a leltárba  bekerülő adatok valódiságáról – a leltár összeállítását megelőzően – leltározással nem győződött meg, és azt legalább háromévente mennyiségi felvétellel, illetve minden üzleti év mérlegfordulónapjára vonatkozóan a csak értékben kimutatott eszközöknél és kötelezettségeknél egyeztetéssel nem végezte el. | Intézkedjen a leltározás Számv. tv.-ben előírtaknak megfelelő gyakorisággal történő végrehajtásáról. | A szabályzatban is rögzített évenkénti leltárt el kell készíteni, melyre a felelős kollégákat fel kell hívni és melyet a jövőben ellenőrizni kell. | Teljesítve, folyamatos | ügyvezető | Az első körös adatszolgálatásból kimaradt a leltári alátámasztás, holott rendelkeztünk vele. Összesítő leltár került elküldésre, nem a részletes. |
| 10. | A SAJÁT VAGYON NYILVÁNTARTÁSA, AZ ÉRTÉKCSÖKKENÉS ELSZÁMOLÁSA nem volt szabályszerű. A bekerülési érték meghatározása nem a Számv. tv. 47. § (1) bekezdés és 47. § (4) bekezdés d) pont előírásainak megfelelően történt, mert a bekerülési érték meghatározása során a beruházások tervezési díjait, közvetlen költségeit a Társaság nem osztotta fel az egyes beruházások között. A Számv. tv. 26. § (1) és 52. § (2) bekezdés előírásai ellenére a tárgyi eszközök esetében azüzembe helyezést hitelt érdemlő módon nem dokumentálták. | Intézkedjen az értékcsökkenés Számv. tv. előírásainak megfelelő elszámolásáról a beruházások bekerülési értékének meghatározásával, valamint a tárgyi eszközök üzembe helyezésének hitelt érdemlő módon történő dokumentálásával. | A beruházások tervezési díja is felosztásra került a tárgyi eszközök esetében***.***  Féléves beszámoló már ennek megfelelően tartalmazza a tárgyi eszközök bekerülési értékét.  További intézkedést nem igényel. | Teljesítve | ügyvezető | A tárgyi eszköz beruházások közül a parkoló építések tervezési díja korábban nem volt megbontva.  A nem hitelt érdemlő dokumentálás tényét nem értjük, hiszen a használatba vételi engedélyek és az üzembe helyezési jegyzőkönyvek leadásra kerültek. |

|  |  |  |
| --- | --- | --- |
| **Készítette:** | **Jóváhagyta:** | **Véleményezte:** |
| Dátum: 2018.09.18. | Dátum: 2018. 09. 25. | Dátum: 2018.09.21. |
|  | 171/2018. (IX.25.) |  |
| Tóth Balázs - ügyvezető | Martonvásár Város Önkormányzatának  Képviselő-testülete | (FEB) |